অরিন্দম শীলের পরিচালনায় পর্দায় ফিরছে ‘মিতিন মাসি’

কলকাতা: ফের পর্দায় ফিরছে ‘মিতিন মাসি’ (Mitin Mashi)। ‘জঙ্গলে মিতিন মাসি’-র পর সুচিত্রা ভট্টাচার্যের ‘মেঘের পরে মেঘ’ অবলম্বনে পরিচালক অরিন্দম শীল (Arindam Sil) তৈরি করছেন নতুন ছবি ‘এক খুনির সন্ধানে মিতিন’।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব-৯)

‘মেঘের পরে মেঘ’ গল্পটি অবলম্বনে এই ছবির চিত্রনাট্য সাজিয়েছেন অরিন্দম ও পদ্মনাভ দাশগুপ্ত। এবারও মিতিনের চরিত্রে থাকছেন অভিনেত্রী কোয়েল মল্লিক (Koel Mallick)। আর মিতিনের স্বামী পার্থর চরিত্রে দেখা যাবে শুভ্রজিৎ দত্তকে। অন্য দিকে, টুপুরের চরিত্রে থাকছেন লেখা চট্টোপাধ্যায়।

আরও পড়ুন: বিড়াল, সারমেয় ছেড়ে পাইথনকে পোষ্য বানালেন সৃজিৎ!

টলিপাড়া সূত্রে খবর, নতুন এই ছবির প্রযোজনা করছে সুরিন্দর ফিল্মস (Surinder Films)। জানা যাচ্ছে, এবার ‘মিতিন মাসি’-কে ঘিরে থাকছে একাধিক চমক। জানা যাচ্ছে, মিতিন মাসি ফ্যাঞ্চাইজির আগের ছবিগুলো মূলত ছোটদের জন্য ছিল। তবে নতুন এই ছবিটা প্রাপ্তবয়স্কদের গল্প নিয়ে তৈরি হবে। এই ছবি সম্পর্কের গল্প বলবে সঙ্গে থাকবে রহস্যও। খুব শীঘ্রই শুরু হবে নতুন মিতিন মাসির শুটিং, বলেই জানা যাচ্ছে।